సైనాకు ఫిట్‌నెస్‌ కఠిన సవాల్‌: విమల్‌కుమార్‌
హైదరాబాద్‌: భారత అగ్రశ్రేణి బ్యాడ్మింటన్‌ క్రీడాకారిణి సైనా నెహ్వాల్‌ ఫిట్‌నెస్‌ తిరిగి తెచ్చుకునేందుకు కఠిన సవాల్‌ ఎదుర్కొంటుందని ఆమె కోచ్‌ విమల్‌కుమార్‌ పేర్కొన్నారు.కాగా ముంబయిలో మెకాలి శస్త్ర చికిత్స జరిగిన తరువాత ఆమె హైదరాబాద్‌ ఆస్పత్రిలో విశ్రాంతి తీసుకుంటుంది.ఫిట్‌నెస్‌ పొందిన తరువాత సైనా నవంబర్‌లో తిరిగి బ్యాడ్మింటన్‌ రాకెట్‌ పట్టుకుంటుందని విమల్‌కుమార్‌ వెల్లడించాడు. కాగా రియో ఒలింపిక్స్‌లో ఎన్నో ఆశలతో బరిలోకి దిగిన సైనా నెహ్వాల్‌ మెకాలి నొప్పితో ప్రిలిమిరనీ రౌండ్‌ రెండవ మ్యాచ్‌లో అన్‌సీడెడ్‌ ఉక్రేయిన్‌ షట్లర్‌ మరాఇయా ఉలిటినా చేతిలో ఓడిపోయింది. ఒలింపిక్స్‌ ముందు సైనా వైద్యుని సంప్రదించగా మెకాలి కండరాల నొప్పి అని మాత్రమే చెప్పాడని విమల్‌కుమార్‌ పేర్కొన్నారు. రియోలో సైనా నొప్నితో తీవ్రంగా బాదపడిందని, నొప్పి నివారణ మాత్రలు వేసుకుని మ్యాచ్‌లు ఆడిందని,సైనా ఫిట్‌నెస్‌ సాధించి తిరిగి ఫామ్‌ అందుకుంటుందని విమల్‌కుమార్‌ ధీమా వ్యక్తం చేశాడు.